**OBČINA RENČE-VOGRSKO**

**KOMISIJA ZA MANDATNA VPRAŠANJA, VOLITVE IN IMENOVANJA**

Številka: 12201-11/2018-2  
Bukovica, 19. 10. 2018

**POVABILO K POSREDOVANJU KANDIDATURE ZA IMENOVANJE PREDSTAVNIKA OBČINE RENČE-VOGRSKO V »SVET LOKALNIH SKUPNOSTI CSD SEVERNA PRIMORSKA«**

Center za socialno delo Severna Primorska (v nadaljevanju CSD Severna Primorska) je Občino Renče-Vogrsko obvestil, da 15. člen Sklepa o ustanovitvi CSD Severna Primorska določa, da lokalne skupnosti z območja delovanja centra za socialno delo v nov organ »Svet lokalnih skupnosti« imenujejo svojega predstavnika.

Svet lokalnih skupnosti je kolegijski posvetovalni organ, ki bo imel naslednje pristojnosti:

* Sprejetje poslovnika, ki ureja delo sveta lokalne skupnosti
* Imenovanje dveh predstavnikov lokalne skupnosti v svet centra
* Spremljanje izvedbe regionalnih izvedbenih načrtov v skladu z nacionalnim programom, ki ureja socialno varstvo
* Dajanje pobud direktorju centra o uvedbi dodatnih storitev in programov posameznih lokalnih skupnosti
* Dajanje predlogov in mnenj direktorju centra o vprašanjih, ki se nanašajo na področje dela centra in socialno problematiko v posameznih lokalnih okoljih
* Povezovanje med centrom in lokalnimi skupnostmi in
* Sodelovanje pri vzpostavljanju novih politik na področju socialnega varstva.

Glede na navedene pristojnosti mora kandidat izkazati dobro poznavanje:

* socialne problematike v Občini Renče-Vogrsko
* potreb po reševanju vprašanj, ki se nanašajo na področje dela centra in socialno problematiko v Občini Renče-Vogrsko
* potreb po vzpostavitvi novih politik na področju socialnega varstva v Občini Renče-Vogrsko.

Zaposleni v CSD Severna Primorska in CSD Nova Gorica ne morejo biti imenovani za predstavnika ustanovitelja v Svetu zavoda. Komisija oblikuje predlog na podlagi izbire **ene** izmed dostavljenih kandidatur. O imenovanju kandidata odloči Občinski svet. Kandidat mora biti občan Občine Renče-Vogrsko.

Predloge je potrebno oddati najkasneje do 2. 11. 2018 priporočeno po pošti oz. do 30. 10. 2018 v poslovnem času osebno v Glavno pisarno ali na e-naslov: [info@rence-vogrsko.si](mailto:info@rence-vogrsko.si).

Kandidatura naj vsebuje:

* ime in priimek, naslov, rojstni datum ter kontaktno številko kandidata
* Ime in priimek ter naslov predlagatelja
* kratko obrazložitev kandidature

Kandidaturi je potrebno priložiti naslednjo dokumentacijo kandidata:

* podpisano izjavo kandidata, da s kandidaturo soglaša (Obrazec: IZJAVA KANDIDATA)
* utemeljitev dobrega poznavanja področij:
* socialna problematika v Občini Renče-Vogrsko
* potrebe po reševanju vprašanj, ki se nanašajo na področje dela centra in socialno problematiko v Občini Renče-Vogrsko
* potrebe po vzpostavitvi novih politik na področju socialnega varstva v Občini Renče-Vogrsko.
* kratek življenjepis z navedbo podatkov o trenutni zaposlitvi
* fotokopijo potrdila o zadnji izobrazbi.

Predlogov za imenovanje kandidatov, ki so zaposleni v CSD Severna Primorska in CSD Nova Gorica, Komisija ne bo obravnavala.

Predlogi morajo prispeti najkasneje do vključno 2. 11. 2018. Za pravočasno oddan predlog se šteje predlog, če je oddan osebno na sedežu občinske uprave ali po e-pošti na e-naslov: [info@rence-vogrsko.si](mailto:info@rence-vogrsko.si) najkasneje do vključno 2. 11. 2018 v poslovnem času občine, ali če je oddan priporočeno po pošti na naslov: Občina Renče-Vogrsko, Bukovica 43, 5293 Volčja Draga, s pripisom »Za KMVVI« najkasneje na dan 30. 10. 2018.

Komisija bo prejete predloge obravnavala na seji komisije.

**Predsednik KMVVI  
Nedeljko Gregorič, l. r.**

OBRAZEC

**IZJAVA KANDIDATA**

Podpisani/a, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, rojen/a \_\_\_\_\_\_\_\_\_\_\_\_\_\_\_,

stanujoč/a na naslovu:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

soglašam s kandidaturo za

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. Izjavljam, da (ustrezno obkrožite) SEM / NISEM

zaposlen/a v CSD Severna Primorska

1. Izjavljam, da (ustrezno obkrožite) SEM / NISEM

zaposlen/a v CSD Nova Gorica

V \_\_\_\_\_\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(lastnoročni podpis)*